Tore Hansen (billedkunstner)

Tore Hansen (født 1949) er en norsk billedkunstner. Han er utdannet ved Statens håndverks- og kunstindustriskole (1967–71) og Statens kunstakademi (1973–75) og (1976–79) under Alf Jørgen Aas, Knut Rose og Arne Malmedal. Han arbeider med maleri, grafikk, skulptur og installasjon. Hansen bor og arbeider på Finnskogen, i Grue kommune i Hedmark, sammen med billedkunstner Hanne Borchgrevink.

Hansen var med på å gjeninnføre det figurative maleri i Norge i begynnelsen av 1980-årene.Hoff, Svein Olav (1995): Tore Hansen, Labyrinth Press  Han flyttet etter akademitiden tilbake til sitt opphavlige miljø, stiliserte det og flyttet det fra skogen, inn i kunsten. Fløgstad, Kjartan (2010): essay i boka: Tore Hansen, arbeider på papir , Labyrinth Press/Lillehammer Kunstmuseum  De hverdagslige observasjonene glir helt naturlig over i eksistensielle menneskelige metaforer, - svært ofte akkompagnert av en skrå humor. Brun, Hans-Jakob (2006): Øyenvitne Chr Bjellands samling , Press  Han har etter hvert økonomisert mer og mer med virkemidlene. Det å redusere og konsentrere har blitt en arbeidsmetode for å skape poesi. Hansen, Tore (2008): Samtale om kunst, katalog  Motivkretsen har hele tiden vært skog, trær, elg og mennesker i «et tidløst og stedløst landskap».Brun, Hans-Jakob (1992): Samtidsbilder , Museet for samtidskunst/Aschehoug 

Hansen har hatt separatutstillinger i bl.a. Bomuldsfabriken Kunsthall i  Arendal (2001), Kunstbanken på Hamar (2004), Kunstnerforbundet i Oslo (2006) og Lillehammer Kunstmuseum (1995 og 2010).

Hans arbeider er innkjøpt av sentrale private og offentlige samlinger i Norge og utlandet, som Nasjonalmuseet, Lillehammer Kunstmuseum, British Museum, Astrup Fearnley-samlingen, Chr Bjellands samling og dronning Sonjas kunstsamling. Han har utsmykket blant annet NRK Elverum (1982),  Norges Handelshøyskole i Bergen (1995), Hamar Tinghus (2001), Vestfold sentralsykehus, Tønsberg (2005), Hamar katedralskole (2007) og Regjeringens representasjonsanlegg, Oslo (2009). 

 Referanser 

 Eksterne lenker 
 Omtale fra Kunstnerforbundet 
 Langt inni granskogen, utstilling i Lillehammer Kunstmuseum 2010
 Omtale fra Kunst1.no 
 Omtale fra Listen.no

Kategori:Norske billedkunstnere
Kategori:Norske malere
Kategori:Personer fra Grue kommune
Kategori:Alumni fra Hamar katedralskole